KOMISSION ASETUS (EY) N:o 1904/95, annettu 1 päivänä elokuuta 1995, luvan antamisesta viljojen, valkuaiskasvien ja öljypellavan siementen tasausmaksun sekä pakollisesta pellonpoistosta maksettavan korvauksen maksamiseen ennakolta tiettyjen alueiden viljelijöille markkinointivuoden 1995/96 osalta



Virallinen lehti nro L 182 , 02/08/1995 s. 0005 - 0006



KOMISSION ASETUS (EY) N:o 1904/95, annettu 1 päivänä elokuuta 1995, luvan antamisesta viljojen, valkuaiskasvien ja öljypellavan siementen tasausmaksun sekä pakollisesta pellonpoistosta maksettavan korvauksen maksamiseen ennakolta tiettyjen alueiden viljelijöille markkinointivuoden 1995/96 osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna komission asetuksella (EY) N:o 1664/95 (2), ja erityisesti sen 12 artiklan, sekä katsoo, että jo useita kuukausia vallinnut kuivuus Portugalissa ja tietyillä alueilla Espanjassa on pienentänyt satoja niin, että kyseisten alueiden viljelijät ovat vakavissa taloudellisissa vaikeuksissa; kyseinen kuivuus on poikkeuksellinen ilmastollinen tilanne; näin ollen komission olisi annettava lupa Espanjalle ja Portugalille maksaa kyseisille alueille ennen 16 päivää lokakuuta 1995 50 prosenttia viljojen tasausmaksusta, mukaan lukien durumvehnän osalta maksettava lisäkorvaus, 50 prosenttia valkuaiskasvien ja öljypellavasiementen tasausmaksusta sekä 50 prosenttia pakollista pellonpoistoa koskevasta korvauksesta markkinointivuoden 1995/96 osalta; tämä lupa koskee myös niitä öljykasvien viljelijöitä, jotka hyötyvät yksinkertaistetusta järjestelmästä siltä osin kuin heille maksetaan viljojen muuntokurssin perusteella, ja että niin ollen kyseiset viljelijät eivät saa muita öljykasvien viljelijöille säädettyjä ennakkomaksuja; näin ollen on muutettava asetuksen (ETY) N:o 1765/92 10 artiklan 1 kohta, talousarviotilanne varainhoitovuoden 1995 osalta sen sallii, ja tässä asetuksessa säädetyt toimenpiteet ovat viljan, rasvojen ja kuivarehujen yhteisen hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Poiketen siitä, mitä asetuksen (ETY) N:o 1765/92 10 artiklan 1 kohdassa säädetään, markkinointivuoden 1995/96 osalta 50 prosentin ennakko viljojen tasausmaksusta, mukaan lukien yksinkertaistetusta järjestelmästä hyötyville öljykasvien viljelijöille maksettavat tasausmaksut sekä durumvehnästä maksettava lisäkorvaus, 50 prosentin ennakko valkuaiskasvien ja öljypellavan tasausmaksusta sekä pakollisesta pellonpoistosta maksettavasta korvauksesta voidaan maksaa tämän asetuksen liitteessä lueteltujen alueiden viljelijöille. 2. Viljelijän oikeus 1 kohdassa säädettyyn ennakkoon hyväksytään silloin, kun neuvoston asetuksen (ETY) N:o 3508/92 (3) 8 kohdan mukaiset hallinnolliset tarkastukset tai mikään paikalla suoritettu tarkastus ei poista tätä oikeutta. 3. Espanja ja Portugali maksavat ennakot viljelijöille viimeistään 15 päivänä lokakuuta 1995. 4. Laskiessaan ennakosta hyötyvien viljelijöiden lopullista tasausmaksua toimivaltainen viranomainen ottaa huomioon: a) viljelijän oikeutetun viljelyalan kaikki vähennykset, b) kaikki tämän asetuksen mukaisesti maksetut ennakot. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä elokuuta 1995. Komission puolesta Hans VAN DEN BROEK Komission jäsen (1) EYVL N:o L 181, 1.7.1992, s. 12 (2) EYVL N:o L 158, 8.7.1995, s. 13 (3) EYVL N:o L 355, 5.12.1992, s. 1 LIITE Alueet 1. Espanjassa: Andalucía Aragón Baleares Canarias Castilla-La Mancha Castilla y León Cataluña Extremadura Madrid Murcia Navarra Rioja Valencia. 2. Portugalissa: Koko kansallinen alue.